РЕПУБЛИКА БЪЛГАРИЯ 
ЧЕТИРИДЕСЕТ И ПЪРВО НАРОДНО СЪБРАНИЕ 
Проект 
Закон за изменение и допълнение 
на Закона за ветераните от войните 
(Обн., ДВ, бр. 152 от 22.12. 1998г., в сила от 1.01.1999г., изм., бр. 49 от 
16.06.2000г., в сила от 16.06.2000г., бр. 40 от 18.05.2007г., бр. 57 от 1З.07.2007г., в 
сила от 1З.07.2007г.) 
§ 1. В Чл. 4 се правят следните изменения: 
1. създава се нова Т.2 със следното съдържание: 
"чл. 4, Т.2. безплатна медицинска и дентална помощ и за всички 
дейности извън обхвата на основния пакет от здравни дейности, гарантиран 
от бюджета на Националната здравно-осигурителна каса. Средствата са за 
сметка на държавния бюджет." 
2. точки 2, 3,4, 5 и 6 стават съответно точки 3, 4,5,6 и 7. 
§ 2. Създава се нов чл. 7 със следното съдържание: 
"чл. 7. (1) При смърт на ветеран от войните наследниците имат право на 
еднократна целева помощ за погребение в размер 500 лв. 
(2) Помощта по ал. 1 е за сметка на държавния бюджет." 
	Законът е приет от ХLI Народно събрание на 	2011 г. и е подпечатан с 
официалния печат на Народното събрание. 

	
2 

МОТИВИ 

                    към проекта на Закон за изменение и допълнение на 
Закона за ветераните от войните 

Законът за ветераните от войните, приет от З8-то 
Народно събрание и в сила от 01.01.1999 г., изразява признанието 
на българското общество и особените грижи, полагани от 
държавата за защита на моралните и социални интереси, престижа 
и достойнството на ветераните от войните. Законът определя 
статута на ветераните, допринесли за защитата на националните 
интереси и териториалната цялост на България. Регламентира 
правата на ветераните от войните и ангажиментите на държавата за 
осъществяване на обществено-полезни и патриотични инициативи. 

Предложените допълнения към Закона за ветераните от 
войните имат за цел да усъвършенстват законовата основа за 
осъществяване на държавната политика и подобряване на 
условията на живот на ветераните от войните като се предвиждат 
следните промени: 

	- 	въвеждане на безплатни медицински и дентални дейности 
извън основния пакет от здравни дейности, гарантиран от 
бюджета на Националната здравно-осигурителна каса; 

	- 	при смърт на ветеран от войните наследниците да имат 
право на еднократна целева помощ за погребение в размер 
на 500 лв. 

Предложеното допълнение за създаването на нова т. 2 в 
чл. 4 се обуславя от необходимостта държавата да подкрепи 
ветераните от войните дали здравето си по бойните полета и 
продължава политиката на подпомагане от страна на държавата. 
Предлаганият нов чл. 7 освен поемане на разходите от държавния 
бюджет, изравнява правата на ветераните от войните с тези на 
военноинвалидите и военнопострадалите по чл. 22 от Закона за 
военноинвалидите и военнопострадалите.